Paguodos kvantas
Paguodos kvantas (angl. Quantum of Solace) – 22-asis filmas apie britų slaptosios tarnybos agentą 007 Džeimsą Bondą, sukurtas 2008 metais. Pagrindinį vaidmenį jame atliko Daniel Craig, o režisavo Marc Forster. Filmas yra ankstesniojo filmo „Kazino Royale“ tęsinys, kuriame Bondas siekia keršto už savo draugės Vesper Lynd (akt. Eva Green) mirtį, o jam padeda Camille Montes, taip pat siekianti keršto verslininkui Dominicui Greene‘ui. Filmo pavadinimas yra paimtas iš 1960 metų Iano Flemingo romano „For Your Eyes Only“, tačiau daugiau neturi su juo nieko bendra. Filmas uždirbo daugiau kaip 586 milijonus dolerių ir yra vienas finansiškai sėkmingiausių serijos darbų, tačiau, kritikų nuomone, ne toks įspūdingas kaip ankstesnis „Kazino Royale“.